משחתת
מפעילות נוכחיות

אוסטרליה אוסטרליה - הצי המלכותי האוסטרלי מפעיל שתי משחתות מסדרת הובארט ומשחתת נוספת מסדרה זו נמצאת בשלבי בניה. אלו האוניות האוסטרליות הראשונות המפעילות את מערכת AEGIS, ותכנונן מבוסס על הפריגטות מסדרת אלווארו דה באזאן הספרדיות.
איטליה איטליה - הצי האיטלקי מפעיל שתי פריגטות מסדרת הורייזון ושתי פריגטות רב תכליתיות מסדרת FREMM. אוניות אלו מוגדרות כפריגטות, אם כי מבחינת גודלן וחימושן הן מוגדרות במדינות אחרות כמשחתות. עוד עשר פריגטות מסוג זה ייקלטו בצי האיטלקי בשנים הקרובות, במקום פריגטות אחרות שיימכרו לציים אחרים. כמו כן מפעיל הצי האיטלקי שתי משחתות מסדרת דורנד דה לה פן.
איראן איראן הצי האיראני מפעיל פריגטה אחת מסדרת מוג'ו, ונמצא בשלבי קליטת ארבע אוניות נוספות מסדרה זו. האונייה מוגדרת כמשחתת באירן, אך דומה בממדיה לאוניות המוגדרות פריגטות בציים אחרים. בנוסף לאוניות אלו, בונה איראן ארבע משחתות מסדרת חליז'ה פארס.
ארגנטינה ארגנטינה - הצי הארגנטינאי מפעיל ארבע משחתות מסדרת אלמיראנטה בראון ומשחתת אחת מטיפוס 42.
ארצות הברית ארצות הברית - צי ארצות הברית מפעיל 67 משחתות מסדרת ארלי בורק, ושתי משחתות מסדרת זומוואלט. 15 משחתות נוספות מסדרת ארלי בורק נמצאות בשלבי בנייה.
בריטניה בריטניה - הצי המלכותי הבריטי מפעיל שש משחתות מסדרה 45, הנקראת גם סדרת "דארינג".
גרמניה גרמניה - הצי הגרמני הפעיל שלוש פריגטות מסדרת זאכסן וארבע פריגטות מסדרת הפריגטות מסדרת באדן וירטמברג. בגרמניה מוגדרות אוניות אלו כפריגטות, אך בשל גודלן וחימושן הן מוגדרות במדינות אחרות כמשחתות.
הודו הודו - הצי ההודי מפעיל 3 משחתות מסדרת קולקטה וכן משחתות מסדרות דלהי ורג'פוט. ארבע משחתות מסדרת ויסאקהאפאטנאם נמצאות בשלבי בנייה.
הולנד הולנד - הצי המלכותי ההולנדי מפעיל שבע פריגטות מסדר דה זבן פרובינציין. הצי ההולנדי מגדיר אוניות אלו כפריגטות, אם כי מבחינת גודלן וחימושן הן מוגדרות במדינות אחרות כמשחתות.
טאיוואן טאיוואן - הצי של הרפובליקה הסינית מפעיל ארבע משחתות מסדרת קיד, שנרכשו מארצות הברית.
יפן יפן - כוח ההגנה העצמית הימי של יפן מפעיל משחתות מסדרות אטאגו וקונגו. המשחתות הללו מפעילות את מערכת אגיס. בנוסף מפעילה יפן שתי משחתות מסדרת האטאקאזה, ארבע משחתות מסדרת אקיזוקי, חמש מסדרת טאקנאמי, תשע מסדרת מוראסאמה, שמונה מסדרת אסאגירי, שלוש מסדרת האטסויוקי, שש מסדרת אבוקומה ושלוש מסדרת שימאיוקי. אלו האחרונות משמשות לאימונים. ב-2018 השיקה יפן שתי משחתות מסדרת אסאהי, שייעודן לוחמה נגד צוללות. כוח ההגנה הימית של יפן מתכנן לבנות עוד ארבע משחתות שתהיינה מצוידות במערכת AEGIS וכן נמצא בשלבי אפיון והגדרת הדור הבא של המשחתות: פרויקט 25DD למשחתות ללוחמה ייעודית נגד טילים ופרויקט 30FF ללוחמה נגד צוללות.
מצרים מצרים - הצי המצרי מפעיל משחתת אחת מסדרת FREMM, ומשחתת אחת לאימונים מסדרה Z.
מרוקו מרוקו - הצי המלכותי של מרוקו מפעיל משחתת אחת מסדרת FREMM.
הרפובליקה העממית של סין הרפובליקה העממית של סין - הצי של צבא השחרור העממי של סין מפעיל 2 משחתות מסדרות לויאנג I‏, 2 מסדרת לויאנג II‏, 11 מסדרת לויאנג III‏ (9 נוספות בבנייה) ו-2 מסדרת 051C. בנוסף מפעיל הצי מספר משחתות ישנות יותר: 2 מסדרת לודה, 2 מסדרת לוהו ואחת מסדרת לוהאי. הצי הסיני נמצא בשלבי קליטת 18 משחתות מטיפוס 052D ולפחות שש משחתות מטיפוס 055.
ספרד ספרד - הצי הספרדי מפעיל חמש פריגטות מסדרת אלווארו דה באזאן. הצי הספרדי מגדיר אוניות אלו כפריגטות, אם כי מבחינת גודלן וחימושן הן מוגדרות במדינות אחרות כמשחתות.
פולין פולין - הכוח הצבאי הימי של פולין מפעיל משחתת אחת מסדרת גרום, ה"בויסקאוויצה", הנשמרת בין האוניות הפעילות של הצי בשל חשיבותה ההיסטורית.
פקיסטן פקיסטן - הצי הפקיסטני מפעיל חמש משחתות מסדרת טאריק.
צרפת צרפת - הצי הצרפתי מפעיל שתי פריגטות מסדרת הורייזון ושתי פריגטות מסדרת FREMM. בנוסף מפעיל הצי הצרפתי שתי פריגטות מסדרת קאסאר ושש מסדרת ז'ורז' לייגואז. בצי הצרפתי מקובל לכנות אוניות אלה כ"פריגטה סוג א'", והן מקבילות למעשה למשחתות. הצי הצרפתי נמצא בשלבי קליטת 8 פריגטות נוספות מסדרת FREMM, מחד, ומכירת פריגטות אחרות לצי היווני ולצי מלכותי הקנדי מאידך.
קוריאה הדרומית קוריאה הדרומית - הצי של קוריאה הדרומית מפעיל כמה סדרות של משחתות, ובהן סדרת סג'ונג הגדול (KDX-III), צ'ונגמוגאונג יי סון שין (KDX-II) וגוואנגאטו הגדול (KDX-I). משחתות נוספות מסדרת סג'ונג הגדול נמצאות בתהליכי בנייה, וכן גם דגם מתקדם של סדרת צ'ונגמוגאונג יי סון שין (KDX-IIA).
רומניה רומניה הכוחות הימיים של רומניה מפעילים את המשחתת מרששט (Mărășești). ב-2001 שונה סיווג האונייה לפריגטה, אך לא נעשה שינוי כלשהו באונייה.
רוסיה רוסיה הצי הרוסי מפעיל 21 משחתות סוברמני ותשע משחתות מסדרת אודלוי. ב-2023 אמורה להתחיל בנייתן של המשחתות מסדרת לידר שתהיינה בעלות מערכת הנעה גרעינית.
תאילנד תאילנד - הצי המלכותי התאילנדי מפעיל משחתת ליווי אחת מסדרת קאנון למטרות אימונים.